Fernando Luis Ybarra

Fernando Luis Luis Amelio Domingo Ybarra Arámbarri (Bilbo, 1844ko abuztuaren 4 - Areeta, Getxo, 1888ko irailaren 22a) bizkaitar enpresaburu eta pertsona esanguratsua izan zen, Ybarra familiako kidea.

Ybarra zein Zubiria familiako hainbat lehengusurekin batera "Ybarra Hermanos y Cía.", "La Merced", "N. Sra. del Carmen" eta "Altos Hornos de Bilbao" bezalako negozioak bultzatu zituen. San Vicente de Pauleko Langileen Patronatoa sortu zuen. Zugaztietan eskola bat eta jaioberrientzako ospitale bat sortu zituen eta Bilboko Erruki Etxe Santuan Karitatearen Ahizpak sartu zituen. Tianoko meatzarien ospitalearen sorrera kudeatu zuen.

Familia 
Aita Gabriel Maria Ybarra Gutiérrez de Cabiedes izan zuen eta ama María del Rosario Inocenta Aranbarri Mancebo. María Nicolasa de la Revilla Ingunzarekin ezkondu zen eta Bizkaiko industrian botere handia izan zuten hainbat seme-alaba izan zituzten:

 Fernando Ybarra de la Revilla
 Gabriel María Ybarra de la Revilla
 Gabriel María Fernando Fructuoso Ybarra de la Revilla
 Emilio Ybarra de la Revilla
 Amelia María Irene Virginia Ybarra de la Revilla
 Gregorio Ybarra de la Revilla

Bere ahizpa Rafaela Ybarra dohatsua izan zen.

Erreferentziak

Kanpo estekak 

Bilbotarrak
Getxoztarrak
Bizkaiko enpresaburuak
Ybarra (familia)